nibzard/narodne-novine-full-text-markdown huggingface dataset:
### NN 49/2021 (7.5.2021.), Odluka o zelenoj javnoj nabavi u postupcima središnje javne nabave

VLADA REPUBLIKE HRVATSKE

983

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), Vlada Republike Hrvatske je na sjednici održanoj 6. svibnja 2021. donijela

ODLUKU

O ZELENOJ JAVNOJ NABAVI U POSTUPCIMA SREDIŠNJE JAVNE NABAVE

I.

Središnji državni ured za središnju javnu nabavu (u daljnjem tekstu: Središnji državni ured) dužan je u postupcima središnje javne nabave primjenjivati mjerila zelene javne nabave kao dio tehničke specifikacije i / ili kriterija za odabir ponuda u svim postupcima središnje javne nabave koje provodi, a u mjeri u kojoj je to u skladu s tehničkom prikladnošću, financijskim mogućnostima korisnika središnje javne nabave, širom održivošću i dovoljnom razinom tržišnog natjecanja.

Navedena obveza prvenstveno se odnosi na nabavne kategorije: uredski materijal, potrošni materijal, računala i računalna oprema, motorna vozila i opskrba električnom energijom.

II.

Mjerila zelene javne nabave iz točke I. ove Odluke temelje se na zajedničkim mjerilima Europske komisije za zelenu javnu nabavu.

Zadužuje se ministarstvo nadležno za zaštitu okoliša da redovito ažurira i objavljuje mjerila zelene javne nabave na hrvatskom jeziku na nacionalnoj mrežnoj stranici za zelenu javnu nabavu https://www.zelenanabava.hr/.

Zadužuje se ministarstvo nadležno za zaštitu okoliša da objavi godišnje uštede emisija ugljikova dioksida nastale provedbom ove Odluke na nacionalnoj mrežnoj stranici za zelenu javnu nabavu https://www.zelenanabava.hr/.

III.

Zadužuje se Središnji državni ured da u sklopu izrade statističkih izvješća o javnoj nabavi koje je obvezan izraditi do 31. ožujka tekuće godine za prethodnu godinu, navede i podatak o korištenju mjerila zelene javne nabave u postupcima središnje javne nabave koje je provodio te da taj podatak objavi na mrežnoj stranici Središnjeg državnog ureda https://sredisnjanabava.gov.hr/.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/141

Urbroj: 50301-05/16-21-2

Zagreb, 6. svibnja 2021.

Predsjednik
 mr. sc. Andrej Plenković, v. r.
### NN 49/2021 (7.5.2021.), Odluka o izmjeni Odluke o uvođenju nužnih epidemioloških mjera za područje Zagrebačke županije

STOŽER CIVILNE ZAŠTITE REPUBLIKE HRVATSKE

1010

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20), članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20), Stožer civilne zaštite Republike Hrvatske, 7. svibnja 2021., donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE ZAGREBAČKE ŽUPANIJE

I.

Na prijedlog Stožera civilne zaštite Zagrebačke županije u Odluci o uvođenju nužnih epidemioloških mjera za područje Zagrebačke županije (»Narodne novine« broj 37/21 i 43/21) točka IV. mijenja se i glasi:

»Nužne epidemiološka mjere iz ove Odluke određuju se u trajanju do 23. svibnja 2021.«

II.

Ova Odluka objavit će se u »Narodnim novinama«, a stupa na snagu 10. svibnja 2021.

Klasa: 810-06/20-01/7

Urbroj: 511-01-300-21-370

Zagreb, 7. svibnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 49/2021 (7.5.2021.), Odluka o izmjeni Odluke o uvođenju nužnih epidemioloških mjera za područje Osječko-baranjske županije

Stožer civilne zaštite Republike Hrvatske

1009

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 7. svibnja 2021., donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE OSJEČKO-BARANJSKE ŽUPANIJE

I.

Na prijedlog Stožera civilne zaštite Osječko-baranjske županije u Odluci o uvođenju nužnih epidemioloških mjere za područje Osječko-baranjske županije (»Narodne novine« broj 37/21 i 43/21) točka IV. mijenja se i glasi:

»Nužne epidemiološke mjere iz ove Odluke određuju se u trajanju do 31. svibnja 2021.«

II.

Ova Odluka objavit će se u »Narodnim novinama«, a stupa na snagu 8. svibnja 2021.

Klasa: 810-06/20-01/7
 Urbroj: 511-01-300-21-369
 Zagreb, 7. svibnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 49/2021 (7.5.2021.), Odluka o izmjeni Odluke o uvođenju nužnih epidemioloških mjera za područje Istarske županije

STOŽER CIVILNE ZAŠTITE REPUBLIKE HRVATSKE

1011

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 7. svibnja 2021., donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE ISTARSKE ŽUPANIJE

I.

Na prijedlog Stožera Istarske županije u Odluci o uvođenju nužnih epidemioloških mjera za područje Istarske županije (»Narodne novine« broj 31/21, 38/21, 44/21 i 47/21) točka III. mijenja se i glasi:

»Nužne epidemiološke mjere iz ove Odluke određuju se u trajanju do 17. svibnja 2021.«.

II.

Ova Odluka objavit će se u »Narodnim novinama«, a stupa na snagu 8. svibnja 2021.

Klasa: 810-06/20-01/7

Urbroj: 511-01-300-21-371

Zagreb, 7. svibnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 49/2021 (7.5.2021.), Ispravak Uredbe o izmjenama Uredbe o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem »Ulaganje za rast i radna mjesta«

NARODNE NOVINE

1017

Nakon uspoređivanja s izvornim tekstom Uredbe o izmjenama Uredbe o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem »Ulaganje za rast i radna mjesta«, koja je objavljena u »Narodnim novinama« broj 46 od 30. travnja 2021., utvrđena je tiskarska pogreška te se daje

ISPRAVAK

UREDBE O IZMJENAMA UREDBE O TIJELIMA U SUSTAVIMA UPRAVLJANJA I KONTROLE KORIŠTENJA EUROPSKOG SOCIJALNOG FONDA, EUROPSKOG FONDA ZA REGIONALNI RAZVOJ I KOHEZIJSKOG FONDA, U VEZI S CILJEM »ULAGANJE ZA RAST I RADNA MJESTA«

U Uredbi o izmjenama Uredbe o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem »Ulaganje za rast i radna mjesta« (»Narodne novine«, broj 46/21) u Prilogu – Prikaz Posredničkih tijela nadležnih za provedbu izabranih investicijskih prioriteta, po Operativnom programu, u tablici – Prikaz 1 Operativni program »Konkurentnost i kohezija«, u stupcu Posredničko tijelo razine 1, pod točkom 3. Poslovna konkurentnost i točkom 7. Povezanost i mobilnost, riječi: »Grad središte urbanog područja u kojem se provodi integrirano teritorijalno ulaganje« brišu se.

Urbroj: 50501-4/3-21-01

Zagreb, 6. svibnja 2021.

Glavna urednica
 Zdenka Pogarčić, v. r.
### NN 51/2021 (12.5.2021.), Odluka o potvrđivanju Pravilnika o radu Agencije za zaštitu osobnih podataka

Hrvatski sabor

1022

Na temelju članka 81. Ustava Republike Hrvatske i članka 10. stavka 4. Zakona o provedbi Opće uredbe o zaštiti podataka (»Narodne novine«, br. 42/18.) Hrvatski sabor na sjednici 7. svibnja 2021. donio je

ODLUKU

O POTVRĐIVANJU PRAVILNIKA O RADU AGENCIJE ZA ZAŠTITU OSOBNIH PODATAKA

Potvrđuje se Pravilnik o radu Agencije za zaštitu osobnih podataka koji je 25. studenoga 2020. donio ravnatelj Agencije za zaštitu osobnih podataka.

Klasa: 021-12/20-09/69

Zagreb, 7. svibnja 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 51/2021 (12.5.2021.), Rješenje o razrješenju predsjednika, zamjenice predsjednika i članova Koordinacije za sigurnost pri odobalnom istraživanju i eksploataciji ugljikovodika

Vlada Republike Hrvatske

1023

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 15. Uredbe o izmjenama i dopunama Uredbe o Koordinaciji za sigurnost pri odobalnom istraživanju i eksploataciji ugljikovodika (»Narodne novine«, broj 14/21.), Vlada Republike Hrvatske je na sjednici održanoj 6. svibnja 2021. donijela

RJEŠENJE

O RAZRJEŠENJU PREDSJEDNIKA, ZAMJENICE PREDSJEDNIKA I ČLANOVA KOORDINACIJE ZA SIGURNOST PRI ODOBALNOM ISTRAŽIVANJU I EKSPLOATACIJI UGLJIKOVODIKA

1. Razrješuje se DAVID DOBRINIĆ dužnosti predsjednika Koordinacije za sigurnost pri odobalnom istraživanju i eksploataciji ugljikovodika, na koju je imenovan kao predstavnik Agencije za ugljikovodike.

2. Razrješuje se MIRJANA PADOVAN dužnosti zamjenice predsjednika Koordinacije za sigurnost pri odobalnom istraživanju i eksploataciji ugljikovodika, na koju je imenovana kao predstavnica Ministarstva zaštite okoliša i energetike.

3. Razrješuju se dužnosti članovi Koordinacije za sigurnost pri odobalnom istraživanju i eksploataciji ugljikovodika:

– mr. sc. HRVOJE BULJAN, na koju je imenovan kao predstavnik Ministarstva zaštite okoliša i energetike

– ZDRAVKO SEIDEL, na koju je imenovan kao predstavnik Ministarstva mora, prometa i infrastrukture

– VESNA SALAMUNOVIĆ, na koju je imenovana kao predstavnica Državne uprave za zaštitu i spašavanje

– DINKO SULIČIĆ, na koju je imenovan kao predstavnik Agencije za prostore ugrožene eksplozivnom atmosferom

– ANDRO VIDJAK, na koju je imenovan kao predstavnik Hrvatskog registra brodova.

Klasa: 080-02/21-02/69

Urbroj: 50301-15/28-21-02

Zagreb, 6. svibnja 2021.

Predsjednik
 mr. sc. Andrej Plenković, v. r.
### NN 51/2021 (12.5.2021.), Rješenje o imenovanju predsjednika, zamjenice predsjednika i članova Koordinacije za sigurnost pri odobalnom istraživanju i eksploataciji ugljikovodika

VLADA REPUBLIKE HRVATSKE

1024

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 10. stavka 4. Zakona o sigurnosti pri odobalnom istraživanju i eksploataciji ugljikovodika (»Narodne novine«, br. 78/15. i 50/20.), članka 5. stavka 1. i članka 6. stavka 1. Uredbe o Koordinaciji za sigurnost pri odobalnom istraživanju i eksploataciji ugljikovodika (»Narodne novine«, br. 74/17. i 14/21.), Vlada Republike Hrvatske je na sjednici održanoj 6. svibnja 2021. donijela

RJEŠENJE

O IMENOVANJU PREDSJEDNIKA, ZAMJENICE PREDSJEDNIKA I ČLANOVA KOORDINACIJE ZA SIGURNOST PRI ODOBALNOM ISTRAŽIVANJU I EKSPLOATACIJI UGLJIKOVODIKA

1. Imenuje se DAVID DOBRINIĆ, predstavnik Agencije za ugljikovodike, predsjednikom Koordinacije za sigurnost pri odobalnom istraživanju i eksploataciji ugljikovodika.

2. Imenuje se MIRJANA PADOVAN, predstavnica Državnog inspektorata, zamjenicom predsjednika Koordinacije za sigurnost pri odobalnom istraživanju i eksploataciji ugljikovodika.

3. Za članove Koordinacije za sigurnost pri odobalnom istraživanju i eksploataciji ugljikovodika, imenuju se:

– LUCIJA ŠIRIĆ, predstavnica Ministarstva gospodarstva i održivog razvoja

– BARBARA ŠKEVIN IVOŠEVIĆ, predstavnica Ministarstva gospodarstva i održivog razvoja

– IVANA PEZIĆ, predstavnica Ministarstva mora, prometa i infrastrukture

– MARKO RUŽIĆ, predstavnik Ministarstva unutarnjih poslova

– VESNA SALAMUNOVIĆ, predstavnica Ministarstva unutarnjih poslova

– ANDRO VIDJAK, predstavnik Hrvatskog registra brodova.

Klasa: 080-02/21-01/90

Urbroj: 50301-15/28-21-02

Zagreb, 6. svibnja 2021.

Predsjednik
 mr. sc. Andrej Plenković, v. r.
### NN 51/2021 (12.5.2021.), Rješenje o imenovanju ravnatelja Uprave za znanost i tehnologiju u Ministarstvu znanosti i obrazovanja

VLADA REPUBLIKE HRVATSKE

1028

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 6. svibnja 2021. donijela

RJEŠENJE

O IMENOVANJU RAVNATELJA UPRAVE ZA ZNANOST I TEHNOLOGIJU U MINISTARSTVU ZNANOSTI I OBRAZOVANJA

Imenuje se dr. sc. HRVOJE MEŠTRIĆ ravnateljem Uprave za znanost i tehnologiju u Ministarstvu znanosti i obrazovanja, na razdoblje od četiri godine.

Klasa: UP/I 080-02/21-01/115

Urbroj: 50301-15/07-21-02

Zagreb, 6. svibnja 2021.

Predsjednik
 mr. sc. Andrej Plenković, v. r.
### NN 51/2021 (12.5.2021.), Rješenje o razrješenju vršitelja dužnosti članova Statističkog savjeta Republike Hrvatske

VLADA REPUBLIKE HRVATSKE

1025

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 22. stavka 4. Zakona o službenoj statistici (»Narodne novine«, broj 25/20.), Vlada Republike Hrvatske je na sjednici održanoj 6. svibnja 2021. donijela

RJEŠENJE

O RAZRJEŠENJU VRŠITELJA DUŽNOSTI ČLANOVA STATISTIČKOG SAVJETA REPUBLIKE HRVATSKE

1. Razrješuju se dužnosti vršitelji dužnosti članova Statističkog savjeta Republike Hrvatske:

– STIPE ŽUPAN, na koju je imenovan kao predstavnik ministarstva nadležnog za financije

– DAMIR KAUFMAN, na koju je imenovan kao predstavnik ministarstva nadležnog za gospodarstvo

– mr. sc. IGOR JEMRIĆ, na koju je imenovan kao predstavnik Hrvatske narodne banke

– mr. sc. ZVONIMIR SAVIĆ, na koju je imenovan kao predstavnik Hrvatske gospodarske komore

– ZRINKA DEBELJAK, na koju je imenovana kao predstavnica Hrvatske obrtničke komore

– dr. sc. DARKO ŠIŠKO, na koju je imenovan kao predstavnik tijela jedinica lokalne i područne (regionalne) samouprave

– dr. sc. NEVENKA ČAVLEK, na koju je imenovana kao predstavnica znanstvenih organizacija

– dr. sc. LJILJANA KALITERNA LIPOVČAN, na koju je imenovana kao predstavnica znanstvenih organizacija

– dr. sc. IVA TOMIĆ, na koju je imenovana kao predstavnica poslodavaca

– mr. sc. BORIS FEIS, na koju je imenovan kao predstavnik sindikata

– BLAŽENKA SEČKAR, na koju je imenovana kao predstavnica organizacija civilnoga društva

– IVA BORKOVIĆ, na koju je imenovana kao predstavnica medija.

2. Razrješuje se LIDIJA BRKOVIĆ, glavna ravnateljica Državnog zavoda za statistiku, dužnosti vršiteljice dužnosti člana Statističkog savjeta Republike Hrvatske, na koju je imenovana prema službenoj dužnosti.

Klasa: 080-02/21-02/70

Urbroj: 50301-15/07-21-02

Zagreb, 6. svibnja 2021.

Predsjednik
 mr. sc. Andrej Plenković, v. r.
### NN 51/2021 (12.5.2021.), Rješenje o imenovanju članova Statističkog savjeta Republike Hrvatske

VLADA REPUBLIKE HRVATSKE

1026

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 22. stavka 4. Zakona o službenoj statistici (»Narodne novine«, broj 25/20.), Vlada Republike Hrvatske je na sjednici održanoj 6. svibnja 2021. donijela

RJEŠENJE

O IMENOVANJU ČLANOVA STATISTIČKOG SAVJETA REPUBLIKE HRVATSKE

1. Za članove Statističkog savjeta Republike Hrvatske, imenuju se:

– STIPE ŽUPAN, predstavnik ministarstva nadležnog za financije

– IVANA ŠUMAN, predstavnica ministarstva nadležnog za gospodarstvo

– mr. sc. IGOR JEMRIĆ, predstavnik Hrvatske narodne banke

– mr. sc. ZVONIMIR SAVIĆ, predstavnik Hrvatske gospodarske komore

– ZRINKA DEBELJAK, predstavnica Hrvatske obrtničke komore

– dr. sc. DARKO ŠIŠKO, predstavnik tijela jedinica lokalne i područne (regionalne) samouprave

– dr. sc. NEVENKA ČAVLEK, predstavnica znanstvenih organizacija upisanih u Upisnik znanstvenih organizacija

– dr. sc. LJILJANA KALITERNA LIPOVČAN, predstavnica znanstvenih organizacija upisanih u Upisnik znanstvenih organizacija

– dr. sc. IVA TOMIĆ, predstavnica poslodavaca

– mr. sc. BORIS FEIS, predstavnik sindikata

– dr. sc. MATE DAMIĆ, predstavnik organizacija civilnoga društva

– IVA BORKOVIĆ, predstavnica medija.

2. Imenuje se LIDIJA BRKOVIĆ, glavna ravnateljica Državnog zavoda za statistiku, članicom Statističkog savjeta Republike Hrvatske, prema službenoj dužnosti.

Klasa: 080-02/21-01/91

Urbroj: 50301-15/07-21-02

Zagreb, 6. svibnja 2021.

Predsjednik
 mr. sc. Andrej Plenković, v. r.
### NN 51/2021 (12.5.2021.), Rješenje o imenovanju ravnateljice Uprave za odgoj i obrazovanje u Ministarstvu znanosti i obrazovanja

VLADA REPUBLIKE HRVATSKE

1029

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 6. svibnja 2021. donijela

RJEŠENJE

O IMENOVANJU RAVNATELJICE UPRAVE ZA ODGOJ I OBRAZOVANJE U MINISTARSTVU ZNANOSTI I OBRAZOVANJA

Imenuje se mr. sc. VESNA ŠEREPAC ravnateljicom Uprave za odgoj i obrazovanje u Ministarstvu znanosti i obrazovanja, na razdoblje od četiri godine.

Klasa: UP/I 080-02/21-01/116

Urbroj: 50301-15/28-21-02

Zagreb, 6. svibnja 2021.

Predsjednik
 mr. sc. Andrej Plenković, v. r.
### NN 51/2021 (12.5.2021.), Rješenje o imenovanju ravnatelja Uprave za nacionalne manjine u Ministarstvu znanosti i obrazovanja

VLADA REPUBLIKE HRVATSKE

1031

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 6. svibnja 2021. donijela

RJEŠENJE

O IMENOVANJU RAVNATELJA UPRAVE ZA NACIONALNE MANJINE U MINISTARSTVU ZNANOSTI I OBRAZOVANJA

Imenuje se NANDOR ČAPO ravnateljem Uprave za nacionalne manjine u Ministarstvu znanosti i obrazovanja, na razdoblje od četiri godine.

Klasa: UP/I 080-02/21-01/118

Urbroj: 50301-15/07-21-02

Zagreb, 6. svibnja 2021.

Predsjednik
 mr. sc. Andrej Plenković, v. r.
### NN 51/2021 (12.5.2021.), Rješenje o imenovanju ravnatelja Uprave za potporu i unaprjeđenje sustava odgoja i obrazovanja u Ministarstvu znanosti i obrazovanja

VLADA REPUBLIKE HRVATSKE

1030

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 6. svibnja 2021. donijela

RJEŠENJE

O IMENOVANJU RAVNATELJA UPRAVE ZA POTPORU I UNAPRJEĐENJE SUSTAVA ODGOJA I OBRAZOVANJA U MINISTARSTVU ZNANOSTI I OBRAZOVANJA

Imenuje se MOMIR KARIN ravnateljem Uprave za potporu i unaprjeđenje sustava odgoja i obrazovanja u Ministarstvu znanosti i obrazovanja, na razdoblje od četiri godine.

Klasa: UP/I 080-02/21-01/117

Urbroj: 50301-15/28-21-02

Zagreb, 6. svibnja 2021.

Predsjednik
 mr. sc. Andrej Plenković, v. r.
### NN 51/2021 (12.5.2021.), Rješenje o razrješenju pomoćnika ministra znanosti i obrazovanja

VLADA REPUBLIKE HRVATSKE

1027

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 46. stavka 1. i članka 69. stavka 2. Zakona o sustavu državne uprave (»Narodne novine«, broj 66/19.), Vlada Republike Hrvatske je na sjednici održanoj 6. svibnja 2021. donijela

RJEŠENJE

O RAZRJEŠENJU POMOĆNIKA MINISTRA ZNANOSTI I OBRAZOVANJA

Razrješuje se MOMIR KARIN dužnosti pomoćnika ministra znanosti i obrazovanja.

Klasa: UP/I 080-02/21-02/57

Urbroj: 50301-15/07-21-02

Zagreb, 6. svibnja 2021.

Predsjednik
 mr. sc. Andrej Plenković, v. r.
### NN 51/2021 (12.5.2021.), Odluka o izmjenama i dopunama Odluke o utvrđivanju Popisa posebno skupih lijekova

HRVATSKI ZAVOD ZA ZDRAVSTVENO OSIGURANJE

1044

Na osnovi članka 26. točke 22. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.) i članka 102. stavka 1. podstavka 4. Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 56/17., 73/17. – ispravak, 30/18., 35/18. – ispravak, 119/18., 32/19., 62/19., 94/19., 104/19., 22/20., 84/20., 123/20., 147/20., 12/21. i 45/21.) Upravno vijeće Hrvatskog zavoda za zdravstveno osiguranje na 26. sjednici održanoj 10. svibnja 2021. godine donijelo je

ODLUKU

O IZMJENAMA I DOPUNAMA ODLUKE O UTVRĐIVANJU POPISA POSEBNO SKUPIH LIJEKOVA

Članak 1.

U Odluci o utvrđivanju Popisa posebno skupih lijekova (»Narodne novine«, broj 144/20., 14/21. i 33/21.) u tablici 1. iz članka 1. stavka 2. pod šiframa anatomsko-terapijsko-kemijske (ATK) klasifikacije lijekova Svjetske zdravstvene organizacije mijenjaju se sljedeći podaci:

»

|  |  |  |  |
| --- | --- | --- | --- |
| Šifra ATK | Nezaštićeno ime lijeka | Zaštićeno ime lijeka | Oblik, jačina  i pakiranje lijeka |
| L01XC02 071 | rituksimab | Truxima | konc. za otop. za inf., boč. stakl. 1x500 mg/50 ml |
| L01XC02 072 | rituksimab | Truxima | konc. za otop. za inf., boč. stakl. 2x100 mg/10 ml |

«.

Dodaju se nove šifre anatomsko-terapijsko-kemijske (ATK) klasifikacije lijekova Svjetske zdravstvene organizacije, sa sljedećim podacima:

»

|  |  |  |  |
| --- | --- | --- | --- |
| Šifra ATK | Nezaštićeno ime lijeka | Zaštićeno ime lijeka | Oblik, jačina  i pakiranje lijeka |
| L01XC11 061 | ipilimumab | Yervoy | konc. za otop. za inf., boč. stakl. 1x10 ml (5 mg/ml) |
| L02BB06 161 | darolutamid | Nubeqa | tbl. film obl. 112x300 mg |
| L04AA43 061 | ravulizumab | Ultomiris | konc. za otop. za inf., boč. stakl. 1x300 mg (30 ml, 10 mg/ml) |

«.

Brišu se šifre anatomsko-terapijsko-kemijske (ATK) klasifikacije lijekova Svjetske zdravstvene organizacije, sa sljedećim podacima:

»

|  |  |  |  |
| --- | --- | --- | --- |
| Šifra ATK | Nezaštićeno ime lijeka | Zaštićeno ime lijeka | Oblik, jačina  i pakiranje lijeka |
| L01CD01 095 | paklitaksel (nab) | Abraxane | praš. za susp. za inf., boč. stakl. 1x100 mg (5 mg/ml) |
| L01CD01 096 | paklitaksel (nab) | Pazenir | praš. za disp. za inf., boč. stakl. 1x100 mg (5 mg/ml) |

«.

Članak 2.

Ova Odluka objavljuje se u »Narodnim novinama«, a stupa na snagu 1. lipnja 2021. godine.

Klasa: 025-04/21-01/110

Urbroj: 338-01-01-21-01

Zagreb, 10. svibnja 2021.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 51/2021 (12.5.2021.), Ispravak Odluke o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

1048

Nakon usporedbe s izvornim tekstom utvrđena je pogreška u Odluci o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranje koja je objavljena u »Narodnim novinama«, broj 33 od 1. travnja 2021. godine te se daje

ISPRAVAK ODLUKE

O IZMJENAMA I DOPUNAMA ODLUKE O UTVRĐIVANJU DOPUNSKE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranje (»Narodne novine«, broj 33/21., u daljnjem tekstu: Odluka) u članku 1. Odluke u prvoj tablici uz ATK šifre »V06DX02 366«, »V06DX02 367«, »V06DX02 368«, »V06DX02 369« i »V06DX02 370« u stupcu 16. umjesto oznake: »RSVS16« treba stajati oznaka: »RVS16«.

Iza treće tablice uz smjernicu pod oznakom »VS16« umjesto teksta: »Za bolesnike s celijakijom. Za propisivanje na recept Zavoda preporuku mora dati specijalist gastroenterolog iz ugovorne bolničke zdravstvene ustanove. Potrebu za nastavkom primjene utvrđuje specijalist gastroenterolog iz ugovorne bolničke zdravstvene ustanove koji je obvezan svakih 12 mjeseci procijeniti učinak i potrebu za nastavkom primjene.« treba stajati tekst: »Za bolesnike s celijakijom.«.

Ovim Ispravkom utvrđene greške se ispravljaju.

Klasa: 025-04/21-01/122

Urbroj: 338-01-01-21-01

Zagreb, 7. svibnja 2021.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 51/2021 (12.5.2021.), Pravilnik o izmjeni i dopuni Pravilnika o načinu rada i postupanja po pritužbama

Ministarstvo unutarnjih poslova

1032

Na temelju članaka 5.f Zakona o policiji (»Narodne novine«, br. 34/11, 89/14, 151/14, 33/15, 121/16 i 66/19) ministar unutarnjih poslova donosi

PRAVILNIK

O IZMJENI I DOPUNI PRAVILNIKA O NAČINU RADA I POSTUPANJA PO PRITUŽBAMA

Članak 1.

U Pravilniku o načinu rada i postupanja po pritužbama (»Narodne novine«, broj: 16/2021.) u članku 7. dodaje se novi stavak 1. koji glasi: »Ustrojstvene jedinice nadležne za unutarnju kontrolu u sjedištu Ministarstva i Ured glavnog ravnatelja policije sukladno vlastitoj procjeni pružit će pomoć tijekom postupanja po pritužbi, ako ocijene da ustrojstvena jedinica zbog složenosti pritužbe nije u mogućnosti provesti provjere, o čemu će obavijestiti rukovoditelja ustrojstvene jedince nadležne za rješavanje pritužbe.«.

Dosadašnji stavci 1. i 2. postaju stavci 2. i 3.

Članak 2.

U članku 9. stavak 1. mijenja se i glasi: »Ocjenu utemeljenosti pritužbe, nakon uvida u spis i konzultacija s policijskim službenicima koji su sudjelovali u postupku provjere, donosi rukovoditelj ustrojstvene jedinice u sjedištu Ministarstva ili načelnik policijske uprave u kojoj je raspoređen policijski službenik na kojeg se pritužba odnosi.«.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/20-01/80

Urbroj: 511-01-152-21-26

Zagreb, 6. svibnja 2021.

Ministar
 dr. sc. Davor Božinović, v. r.
### NN 51/2021 (12.5.2021.), Indeks proizvođačkih cijena industrijskih proizvoda na domaćem tržištu u travnju 2021.

Državni zavod za statistiku

1041

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U
 TRAVNJU 2021.

Indeks proizvođačkih cijena industrijskih proizvoda na domaćem tržištu u travnju 2021. u odnosu na ožujak 2021. iznosi 99,6.

Klasa: 954-02/21-01/01
 Urbroj: 555-01-05-03-02-21-10
 Zagreb, 6. svibnja 2021.

Glavna ravnateljica
 Lidija Brković, v. r.
### NN 51/2021 (12.5.2021.), Odluka o izmjenama Odluke o općinskim porezima Općine Luka

Općina Luka

1046

Na temelju članaka 42. stavka 1. Zakona o lokalnim porezima (»Narodne novine«, broj 115/16 i 101/17) i članka 84. Statuta Općine Luka (»Glasnik Zagrebačke županije«, broj 24/18 i 26/20) Općinsko vijeće Općine Luka na svojoj 26. sjednici održanoj 18. ožujka 2021. godine donosi

ODLUKU

O IZMJENAMA ODLUKE O OPĆINSKIM POREZIMA

Članak 1.

Ovom Odlukom o izmjenama Odluke o općinskim porezima mijenjaju se pojedine odredbe Odluke o općinskim porezima (»Narodne novine«, broj 98/19 i »Glasnik Zagrebačke županije«, broj 36/19).

Članak 2.

Članak 3. Odluke mijenja se i glasi:

»Članak 3.

Prirez porezu na dohodak plaća se po stopi od 5 %.«

Članak 3.

Članak 4. Odluke mijenja se i glasi:

»Članak 4.

Porez na potrošnju plaća se po stopi od 3 %.«

Članak 4.

U članku 5. Odluke brišu se stavci 1., 3. i 4.

Dosadašnji stavak 2. postaje stavak 1.

Prijelazne i završne odredbe

Članak 5.

Postupci utvrđivanja i naplate prihoda od lokalnih poreza provode se sukladno odredbama Općeg poreznog zakona i Ovršnog zakona.

Za sva pitanja koja nisu regulirana ovom Odlukom, primjenjuju se odredbe Zakona o lokalnim porezima.

Članak 6.

Ova Odluka objavit će se u »Glasniku Zagrebačke županije« i u »Narodnim novinama«.

Ova Odluka stupa na snagu osmoga dana od dana objave u »Glasniku Zagrebačke županije«, osim odredbi o prirezu porezu na dohodak koje stupaju na snagu prvoga dana u mjesecu nakon mjeseca u kojem je Odluka objavljena u »Narodnim novinama«.

Klasa: 400-02/21-26

Urbroj: 238/39-01-21-6

Luka, 18. ožujka 2021.

OPĆINSKO VIJEĆE

Predsjednik
 Željko Kostanjčar, v. r.
### NN 51/2021 (12.5.2021.), Rješenje o dodjeli naziva »Referentni centar Ministarstva zdravstva za minimalno invazivnu kirurgiju dječje dobi« Klinici za dječju kirurgiju Kliničkog bolničkog centra Split

Ministarstvo zdravstva

1040

Ministar zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/18 i 147/20) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), postupajući po zahtjevu Kliničkog bolničkog centra Split, Spinčićeva 1, donosi

RJEŠENJE

1. Klinici za dječju kirurgiju Kliničkog bolničkog centra Split dodjeljuje se naziv »Referentni centar Ministarstva zdravstva za minimalno invazivnu kirurgiju dječje dobi«.

2. Naziv referentni centar iz točke 1. ovog rješenja dodjeljuje se na vrijeme od pet godina.

3. Klinika za dječju kirurgiju Kliničkog bolničkog centra Split, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za minimalno invazivnu kirurgiju dječje dobi«.

4. »Referentni centar Ministarstva zdravstva za minimalno invazivnu kirurgiju dječje dobi« Klinike za dječju kirurgiju Kliničkog bolničkog centra Split, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/20-01/04
 Urbroj: 534-07-2-2/1-21-13
 Zagreb, 19. veljače 2021.

Ministar
 izv. prof. dr. sc. Vili Beroš, dr. med., v. r.
### NN 51/2021 (12.5.2021.), Pravilnik o izmjenama i dopunama Pravilnika o sadržaju i načinu vođenja evidencije fizičkih osoba koje profesionalno pružaju socijalne usluge

Ministarstvo rada, mirovinskoga sustava, obitelji i socijalne politike

1035

Na temelju članka 173. stavka 2. Zakona o socijalnoj skrbi (»Narodne novine«, br. 157/13, 152/14, 99/15, 52/16, 16/17, 130/17, 98/19, 64/20 i 138/20), ministar rada, mirovinskoga sustava, obitelji i socijalne politike donosi

PRAVILNIK

O IZMJENAMA I DOPUNAMA PRAVILNIKA O SADRŽAJU I NAČINU VOĐENJA EVIDENCIJE FIZIČKIH OSOBA KOJE PROFESIONALNO PRUŽAJU SOCIJALNE USLUGE

Članak 1.

U Pravilniku o sadržaju i načinu vođenja evidencije fizičkih osoba koje profesionalno pružaju socijalne usluge (»Narodne novine«, br. 66/15) članku 2. stavak 3. i 4. mijenjaju se i glase:

»(3) Sadržaj evidencije je javan, osim podatka iz članka 5. točke 4. ovoga Pravilnika.

(4) Svatko ima pravo uvida u podatke iz članka 5. i 6., osim podatka iz članka 5. točke 4. ovoga Pravilnika bez dokazivanja pravnog interesa.«

Članak 2.

U članku 3. iza stavka 1. dodaje se stavak 2. koji glasi:

»(2) Jednom dodijeljeni evidencijski broj nositelju djelatnosti ne mijenja se niti se dodjeljuje nekom drugom nakon prestanka rada nositelja djelatnosti.«

Članak 3.

U članku 5. točka 13. mijenja se i glasi:

»13. podaci o broju i vrsti korisnika kod nositelja djelatnosti utvrđeni rješenjem nadležnog tijela,«

U članku 5. točka 15. mijenja se i glasi:

»15. promjena broja i vrste korisnika kod nositelja djelatnosti,«

Članak 4.

U članku 8. stavak 3. iza riječi: članka riječ: »i« zamjenjuje se riječju: »ili«.

Članak 5.

U članku 9. iza riječi: »obliku« riječi: »putem interneta« brišu se.

PRIJELAZNE I ZAVRŠNE ODREDBE

Članak 6.

Pružatelji socijalnih usluga dužni su se uskladiti s uvjetima propisanim ovim Pravilnikom u roku od 60 dana od dana stupanja na snagu ovoga Pravilnika.

Članak 7.

Ovaj Pravilnik objavljuje se u »Narodnim novinama«, a stupa na snagu 1. travnja 2022. godine.

Klasa: 011-02/21-04/8

Urbroj: 524-09-02-01-02/1-21-3

Zagreb, 23. travnja 2021.

Ministar
 Josip Aladrović, v. r.
### NN 51/2021 (12.5.2021.), Pravilnik o izmjenama i dopunama Pravilnika o sadržaju i načinu vođenja evidencije pravnih osoba i obrtnika koji pružaju socijalne usluge

MINISTARSTVO RADA, MIROVINSKOGA SUSTAVA, OBITELJI I SOCIJALNE POLITIKE

1038

Na temelju članka 171. stavka 2. Zakona o socijalnoj skrbi (»Narodne novine«, br. 157/13, 152/14, 99/15, 52/16, 16/17, 130/17, 98/19, 64/20 i 138/20), ministar rada, mirovinskoga sustava, obitelji i socijalne politike donosi

PRAVILNIK

O IZMJENAMA I DOPUNAMA PRAVILNIKA O SADRŽAJU I NAČINU VOĐENJA EVIDENCIJE PRAVNIH OSOBA I OBRTNIKA KOJI PRUŽAJU SOCIJALNE USLUGE

Članak 1.

U Pravilniku o sadržaju i načinu vođenja evidencije pravnih osoba i obrtnika koji pružaju socijalne usluge (»Narodne novine«, br. 73/14) članku 3. iza stavka 1. dodaje se stavak 2. koji glasi:

»(2) Jednom dodijeljeni evidencijski broj pružatelju socijalnih usluga ne mijenja se niti se dodjeljuje nekom drugom nakon prestanka rada pružatelja socijalnih usluga.«

Članak 2.

U članku 5. u točki 1. mijenja se podtočka 2. koja glasi:

» – vrsta subjekta (trgovačko društvo, obrt, udruga, vjerska zajednica, druga domaća ili strana pravna osoba, jedinica lokalne ili područne (regionalna) samouprave)«

U članku 5. točki 2. podtočki 7. iza riječi: »korisnika« dodaju se riječi: »za svaku socijalnu uslugu«.

U članku 5. točki 2. iza podtočke 7. dodaje se podtočka 8. koja glasi: » – razlog prestanka obavljanja djelatnosti«.

Članak 3.

Članak 9. mijenja se i glasi:

»(1) Pružatelj socijalnih usluga dužan je obavijestiti Ministarstvo o privremenoj obustavi rada zbog bolesti ili drugoga opravdanog razloga najkasnije u roku od 8 dana od privremene obustave rada.

(2) Pružatelj socijalnih usluga dužan je obavijestiti Ministarstvo o prestanku pružanja socijalnih usluga u roku od 8 dana od dana izvršnosti rješenja nadležnog tijela o prestanku pružanja socijalnih usluga, radi brisanja iz evidencije.

(3) Ministarstvo će brisati pružatelja socijalnih usluga iz evidencije na temelju dostavljenog izvršnog rješenja inspektora socijalne skrbi o zabrani rada pružatelju socijalnih usluga.«

PRIJELAZNE I ZAVRŠNE ODREDBE

Članak 4.

U članku 10. iza riječi: »obliku« riječi: »putem interneta« brišu se.

Članak 5.

Pružatelji socijalnih usluga dužni su se uskladiti s uvjetima propisanim ovim Pravilnikom u roku od 60 dana od dana stupanja na snagu ovoga Pravilnika.

Članak 6.

Ovaj Pravilnik objavljuje se u »Narodnim novinama«, a stupa na snagu 1. travnja 2022. godine.

Klasa: 011-02/21-04/6

Urbroj: 524-09-02-01-02/1-21-3

Zagreb, 23. travnja 2021.

Ministar
 Josip Aladrović, v. r.
### NN 51/2021 (12.5.2021.), Pravilnik o izmjenama i dopunama Pravilnika o sadržaju i načinu vođenja upisnika ustanova socijalne skrbi

MINISTARSTVO RADA, MIROVINSKOGA SUSTAVA, OBITELJI I SOCIJALNE POLITIKE

1037

Na temelju članka 186. stavka 13. Zakona o socijalnoj skrbi (»Narodne novine«, br. 157/13, 152/14, 99/15, 52/16, 16/17, 130/17, 98/19, 64/20 i 138/20), ministar rada, mirovinskoga sustava, obitelji i socijalne politike donosi

PRAVILNIK

O IZMJENAMA I DOPUNAMA PRAVILNIKA O SADRŽAJU I NAČINU VOĐENJA UPISNIKA USTANOVA SOCIJALNE SKRBI

Članak 1.

U Pravilniku o sadržaju i načinu vođenja upisnika ustanova socijalne skrbi (»Narodne novine«, br. 66/15 i 5/16) u članku 7. iza točke 13. dodaju se točke 14. i 15. koje glase:

»14. naziv zasebne organizacijske jedinice koja pruža socijalne usluge, adresa zasebne organizacijske jedinice, socijalne usluge koje pruža, te broj i vrsta korisnika socijalnih usluga.

15. Kontakt podaci subjekta upisa (broj telefona, e-mail adresa).«

Članak 2.

U članku 8. stavak 1. točka 2. riječi: »nacrt prvog statuta,« brišu se.

U članku 8. stavak 1. točka 5. mijenja se i glasi:

»rješenje nadležnog tijela kojim se utvrđuje ispunjavanje minimalnih uvjeta za pružanje socijalnih usluga (licencija) doma socijalne skrbi, centra za pružanje usluga u zajednici i centra za pomoć u kući, kao i sva naknadna rješenja (licencije) u svezi nastalih promjena (za osnivanje podružnice, promjenu djelatnosti, povećanje kapaciteta ustanove i slično), a po potrebi i druge akte.«

U članku 8. stavku 1. iza točke 5. dodaju se točke 6. i 7. koje glase:

» – akt o osnivanju ustanove

– odluka o usklađenosti akta o osnivanju sa Zakonom o ustanovama, Zakonom o socijalnoj skrbi i posebnim propisima.«

Članak 3.

U članku 9. stavak 2. točka 4. se mijenja te glasi:

» – statut ustanove«

U članku 9. stavak 2. dodaje se točka 5. koja glasi:

» – odluka o usklađenosti akta o osnivanju sa Zakonom o ustanovama, Zakonom o socijalnoj skrbi i posebnim propisima.«

Članak 4.

U članku 12. iza riječi: »obliku« riječi: »putem interneta« brišu se.

PRIJELAZNE I ZAVRŠNE ODREDBE

Članak 5.

Pružatelji socijalnih usluga dužni su se uskladiti s uvjetima propisanim ovim Pravilnikom u roku od 60 dana od dana stupanja na snagu ovoga Pravilnika.

Članak 6.

Ovaj Pravilnik objavljuje se u »Narodnim novinama«, a stupa na snagu 1. travnja 2022. godine.

Klasa: 011-02/21-04/7

Urbroj: 524-09-02-01-02/1-21-3

Zagreb, 23. travnja 2021.

Ministar
 Josip Aladrović, v. r.
### NN 52/2021 (14.5.2021.), Obavijest o izmjeni Specifikacije proizvoda »Komiški rogač« zaštićena oznaka zemljopisnog podrijetla

MINISTARSTVO POLJOPRIVREDE

1063

Ministarstvo poljoprivrede na temelju članka 90. stavka 5. Zakona o poljoprivredi (»Narodne novine« br. 118/18, 42/20 i 127/20 Odluka USRH, u daljnjem tekstu: Zakon) objavljuje

OBAVIJEST

O IZMJENI SPECIFIKACIJE PROIZVODA »KOMIŠKI ROGAČ« ZAŠTIĆENA OZNAKA ZEMLJOPISNOG PODRIJETLA

1. Ministarstvo poljoprivrede (u daljnjem tekstu: Ministarstvo) zaprimilo je 30. ožujka 2021. godine izmijenjenu Specifikaciju proizvoda »Komiški rogač« – zaštićena oznaka zemljopisnog podrijetla od podnositelja zahtjeva Udruge Komiški rogač, Ribarska 10, 21485 Komiža.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 15 dana od datuma objave ove Obavijesti podnijeti prigovor na podneseni Zahtjev, sukladno članku 90. stavku 6. Zakona.

3. Sukladno članku 90. stavku 5. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena izmijenjena Specifikacija proizvoda »Komiški rogač«.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: 310-26/20-01/61

Urbroj: 525-14/0882-21-10

Zagreb, 14. travnja 2021.

Ministrica poljoprivrede
 Marija Vučković, v. r.
### NN 52/2021 (14.5.2021.), Zakon o izmjenama i dopuni Zakona o uzgoju domaćih životinja

HRVATSKI SABOR

1051

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNI ZAKONA O UZGOJU DOMAĆIH ŽIVOTINJA

Proglašavam Zakon o izmjenama i dopuni Zakona o uzgoju domaćih životinja, koji je Hrvatski sabor donio na sjednici 7. svibnja 2021.

Klasa: 011-01/21-01/31

Urbroj: 71-10-01/1-21-2

Zagreb, 12. svibnja 2021.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA I DOPUNI ZAKONA O UZGOJU DOMAĆIH ŽIVOTINJA

Članak 1.

U Zakonu o uzgoju domaćih životinja (»Narodne novine«, br. 115/18.) u članku 22. stavku 3. riječ: »Ministarstvo« zamjenjuje se riječima: »priznato uzgojno udruženje«.

Iza stavka 3. dodaje se stavak 4. koji glasi:

»(4) Uvjete za oplodne stanice propisuje ministar pravilnikom.«.

Članak 2.

Naslov iznad članka 23. i članak 23. brišu se.

Članak 3.

Članak 24. mijenja se i glasi:

»(1) Pčelar je fizička ili pravna osoba koja se bavi uzgojem i/ili držanjem pčela.

(2) Pčelinja paša jest medonosno bilje određene strukture na pojedinom lokalitetu i dostupna je na korištenje svim pčelarima sukladno pašnom redu.

(3) Pašni red podrazumijeva način i uvjete korištenja i dodjele na korištenje pčelinje paše, uzimajući u obzir broj i smještaj košnica.

(4) Operativni dio poslova vođenja pašnog reda obavlja Hrvatski pčelarski savez.

(5) Pčelinjaci moraju biti smješteni u prostoru tako da udovoljavaju minimalnim udaljenostima od drugih objekata u prostoru i moraju biti označeni.

(6) Način držanja pčela, prijevoz pčela, edukaciju pčelara, minimalne međusobne udaljenosti i udaljenosti pčelinjaka od drugih objekata u prostoru i provedbu pašnog reda propisuje ministar pravilnikom iz članka 22. stavka 4. ovoga Zakona.«.

Članak 4.

U članku 34. stavku 1. točka 18. mijenja se i glasi:

»18. drži pčele protivno odredbama pravilnika kojim su propisani uvjeti za oplodne stanice, način držanja i prijevoza pčela, zaštita pčela, smještaj pčelinjaka u prostoru te provedba pašnog reda iz članka 22. stavka 4. i članka 24. stavka 6. ovoga Zakona«.

Članak 5.

Do stupanja na snagu pravilnika iz članka 1. ovoga Zakona ostaje na snazi Pravilnik o držanju pčela i katastru pčelinje paše (»Narodne novine«, br. 18/08., 29/13., 42/13. i 65/14.) donesen na temelju Zakona o stočarstvu (»Narodne novine« br. 70/97., 36/98., 76/99., 151/03., 132/06., 14/14. i 30/15.).«.

Članak 6.

Ministar će donijeti pravilnik iz članka 1. ovoga Zakona u roku od godinu dana od dana stupanja na snagu ovoga Zakona.

Članak 7.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/20-01/134

Zagreb, 7. svibnja 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 52/2021 (14.5.2021.), Zakon o izmjenama Zakona o prosvjetnoj inspekciji

HRVATSKI SABOR

1057

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O PROSVJETNOJ INSPEKCIJI

Proglašavam Zakon o izmjenama Zakona o prosvjetnoj inspekciji, koji je Hrvatski sabor donio na sjednici 7. svibnja 2021.

Klasa: 011-01/21-01/37

Urbroj: 71-10-01/1-21-2

Zagreb, 12. svibnja 2021.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA ZAKONA O PROSVJETNOJ INSPEKCIJI

Članak 1.

U Zakonu o prosvjetnoj inspekciji (»Narodne novine«, br. 61/11., 16/12. i 98/19.) članak 13. mijenja se i glasi:

»(1) Ovlaštene službene osobe iz članka 12. ovoga Zakona dužne su pri ocjeni potrebe za pokretanjem inspekcijskog postupka uzeti u obzir zaprimljene predstavke.

(2) Predstavkom iz stavka 1. ovoga članka smatra se prijava, pritužba ili drugi podnesak kojim se upozorava na nepravilnosti, odnosno stanje, propust ili postupanje protivno propisima iz djelokruga prosvjetne inspekcije, a u kojima su navedeni podaci o podnositelju: ime i prezime, adresa stanovanja te podaci za kontakt odnosno za pravnu osobu: naziv, sjedište i potpis odgovorne osobe.

(3) Ako se povodom predstavke iz stavka 1. ovoga članka provede inspekcijski nadzor, inspektor će podnositelja u pisanom obliku u bitnom obavijestiti o utvrđenom stanju i poduzetim mjerama.

(4) Ako podnositelj ponovno podnese predstavku koja u odnosu na prethodno podnesenu ne sadrži nove odlučne činjenice, okolnosti ili dokaze u odnosu na one koje su već utvrđene, podnositelja će se obavijestiti da je postupljeno po predstavci.«.

Članak 2.

Članak 16. mijenja se i glasi:

»(1) Provodeći inspekcijski nadzor inspektor je dužan čuvati osobne i druge povjerljive podatke koje sazna u obavljanju svojih dužnosti kao službenu tajnu te postupati tako da se ne ugrozi zakonom ili drugim propisom utvrđena tajna.

(2) Provodeći inspekcijski nadzor inspektor je dužan čuvati identitet podnositelja predstavke.

(3) Iznimno od stavka 2. ovoga članka, inspektor nije obvezan čuvati identitet podnositelja predstavke ako podnositelj to izričito dopusti radi zaštite svojih prava i pravnih interesa.

(4) Prosvjetna inspekcija dužna je kao inspekcijsku tajnu čuvati dokumentaciju i druge podatke i činjenice u vezi s inspekcijskim postupkom te postupati s istima sukladno zakonu i drugom propisu.«.

Članak 3.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/21-01/13

Zagreb, 7. svibnja 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 52/2021 (14.5.2021.), Odluka o postavljanju izvanredne i opunomoćene veleposlanice Republike Hrvatske za izvanrednu i opunomoćenu veleposlanicu Republike Hrvatske u Republici Angoli, sa sjedištem u Lisabonu

PREDSJEDNIK REPUBLIKE HRVATSKE

1058

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/19-01/06, urbroj: 50301-15/28-21-16 od 30. travnja 2021., donosim

ODLUKU

O POSTAVLJANJU IZVANREDNE I OPUNOMOĆENE VELEPOSLANICE REPUBLIKE HRVATSKE

ANITA TRŠIĆ, izvanredna i opunomoćena veleposlanica Republike Hrvatske u Portugalskoj Republici, sa sjedištem u Lisabonu, postavlja se i za izvanrednu i opunomoćenu veleposlanicu Republike Hrvatske u Republici Angoli, sa sjedištem u Lisabonu.

Ova Odluka stupa na snagu danom donošenja.

Klasa: 018-07/21-02/10
 Urbroj: 71-10-01/1-21-2
 Zagreb, 6. svibnja 2021.

Predsjednik
 Republike Hrvatske
 Zoran Milanović, v. r.
### NN 52/2021 (14.5.2021.), Odluka o imenovanju pomoćnice savjetnika predsjednika Republike Hrvatske za ekonomiju

PREDSJEDNIK REPUBLIKE HRVATSKE

1059

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) te članka 4. stavka 1. podstavka 4. Odluke o Uredu predsjednika Republike Hrvatske (»Narodne novine«, broj 18/20 i 41/20), donosim

ODLUKU

O IMENOVANJU POMOĆNICE SAVJETNIKA PREDSJEDNIKA REPUBLIKE HRVATSKE ZA EKONOMIJU

MARTINA CIGLEVIĆ imenuje se pomoćnicom savjetnika predsjednika Republike Hrvatske za ekonomiju.

Ova Odluka stupa na snagu 1. lipnja 2021. godine.

Klasa: 080-02/21-01/01
 Urbroj: 71-10-01/1-21-1
 Zagreb, 5. svibnja 2021.

Predsjednik
 Republike Hrvatske
 Zoran Milanović, v. r.